Alternativ behandling av kreft

Alternativ behandling av kreft er alternative behandlingsformer av kreft som ikke er anerkjente som behandlingsform av vitenskapen eller statlige myndigheter. De omfatter dietter og visse bevegelsesøvelser, preparater, urter, apparater og manuelle teknikker. Behandlingsformene er ikke evidensbaserte, enten ved at det ikke er utført vitenskapelige tester eller at de tester som er gjort viser at de mangler effekt.

Mange alternative behandlingsformer kan fremstå som harmløse, men for kreftpasienter som gjennomgår tøff behandling kan noen av disse medføre alvorlig svekkelse av pasienten eller behandlingens effekt.- Kreftceller elsker sukker!….eller?  NIFAB I de tilfeller hvor alternativ behandling anvendes i stedet for anbefalt konvensjonell behandling vil dette ofte få fatalt utfall for pasienten.

I Norge anvender en tredjedel av alle kreftpasienter alternativ behandling i en eller annen form.Udokumentert effekt av alternativ kreftbehandling forskning.no

 Særtrekk 
Den viktigste fellesnevneren for alternativ kreftbehandling er at ingen av dem kan dokumenteres å kunne helbrede kreft.Overlege: – Nettstedet kreftfri.no er grunnleggende spekulativt ABC Nyheter Et annet vanlig fenomen er at en behandlingsmetode fremstilles som kur for alle former for kreft, noe som strider med etablert onkologi hvor kreft ses på som et vidt spekter av sykdommer med vidt forskjellige forløp, prognoser og behandlinger.Hva er kreft? Kreftforeningen 

Det er også mange alternative behandlingsformer som følges av konspirasjonsteorier, eksempelvis ved at kunnskap om helbredende kurer hevdes å være undertrykket av myndighetene og legemiddelindustrien fordi metoden ikke kan patenteres og tjenes penger på.Hvordan tar konspirasjons-teoretikere vare på helsa? forskning.no Alle slike konspirasjonsteorier mangler logisk fundament.Is There Really a Conspiracy to Suppress Cancer Cures? Cancer Treatment Watch

Forskning har vist at alternativ behandling totalt sett har en negativ innvirkning på kreftpasienter, og kreftpasienter som benytter alternativ behandling har mer enn doblet risiko for å dø sammenlignet med de som kun benytter seg av evidensbasert behandling. Noe av dette skyldes at alternativ behandling kan forringe effekten av skolemedisinsk behandling, men den mest vesentlige faktoren er at det ved markedsføring av alternativ behandling samtidig advares mot konvensjonell onkologi, noe som gjør at mange pasienter takker nei til dette. 

 Behandlingsformer 
miniatyr|Akupunktur er en del av tradisjonell kinesisk medisin
 7-Day Miracle Cleanse - en kur som ifølge amerikanske Anthony Paris DeAguero skal bekjempe og forebygge kreft
 Akupunktur - en tradisjonell kinesisk behandlingsmetode hvor man ved å stikke tynne nåler gjennom bestemte steder i huden hevder å kunne stimulere kroppen til å helbrede kreft
 B-17 - et glykosid som avgir giften cyanid og derfor kan ha alvorlige bivirkninger
 Antineoplaston - et preparat som har blitt tilbudt av den amerikanske legen Stanislaw Burzynski siden 1976Komplementære og alternative terapier ved kreft Tidsskrift for Den norske legeforening
 CanCell - en mikstur som angivelig skal senke den elektriske spenningen i kroppens celler slik at kreftcellene fortrengesQuestionable Cancer Therapies QuackWatch
 Den nye germanske medisin - et behandlingsparadigme utviklet av den tyske eks-legen og nynazisten Ryke Geerd Hamer og som i hovedsak avviser konvensjonell behandling
 Dimetylsulfoksid (DMSO) - et organisk løsemiddel som har vært benyttet siden 1960-tallet mot mange forskjellige sykdommer Dimethylsulfoxide Memorial Sloan Kettering Cancer Center
 Elektromedisin - sending av elektriske impulser inn i kroppen i den hensikt å igangsette helbredelse av kreftsvulster, har særlig blitt gjort kjent av amerikanske Bob Beck
 Essiac-kuren - en form for urtemedisin lansert av sykepleieren René Caisse på 1920-tallet basert på fire forskjellige røtterBlogger at urtete kurerer kreft Fædrelandsvennen
 Faste - har i dyreforsøk vist seg å kunne gjøre kjemoterapi mer effektivt, men det mangler dokumentasjon for at det har samme effekt hos mennesker
 Fenbendazol - en medisin ment for behandling av parasitter hos dyr. Den amerikanske kreftpasienten Joe Tippens har hevdet at denne medisinen kurerte ham for kreft, men det foreligger ikke vitenskapelig dokumentasjon for dette. 
 GcMAF - står for Gc protein-derived macrophage activating factor, behandling med et protein som har blitt hevdet å kunne kurere autisme, hiv og andre sykdommer i tillegg til kreft
 Gerson-metoden - en diett utviklet av den tyske legen Max Gerson på 1920-tallet
 Ginkgo - en plante som har vært bruk i folkemedisinen og som hevdes å kunne bremse utviklingen av visse typer kreftGinkgo ved kreft  NIFAB
 Graviola - en frukt som har vært bruk i folkemedisinen, med påvist virkning in vitro
 Grønn te - inneholder polyfenoler som hevdes å kunne forebygge eller forhindre spredning av kreft, kan dempe effekt av konvensjonell kreftbehandlingGrønn te ved kreft  NIFAB
 Gurkemeie - krydder som i laboratorieforsøk har vist seg å kunne hemme veksten av kreftceller, men det har så langt ikke vært mulig å få denne effekten in vivo
 Haibrusk - et kosttilskudd som angivelig skal hindre kreftsvulster i å vokseHaibrusk ved kreft  NIFAB
 Healing - en behandlingsmetode hvor hypotesen er at kroppen skal stimuleres til å helbrede seg selv for kreft
 Johannesurt - en plante som skal få kreftcellene til å utslette seg selv, kan dempe effekten av konvensjonell behandlingJohannesurt ved kreft  NIFAB
 Kolloidalt sølv - vann med sølvpartikler som drikkes for å forebygge og helbrede kreft Sølvvann - kolloidalt sølv Norsk Helseinformatikk
 Kvantemedisin - en metode som sender elektriske bølger inn i kroppen som skal gjenopprette ubalanser som har forårsaket kreftTilbyr kvantemagi mot kreft forskning.no
 Laserbehandling - bestråling av kroppen med laser for å styrke immunforsvaret til å kunne bekjempe kreft «Mirakellaser» stemples som kvakksalveri VG
 Magnetterapi - basert på en antagelse av at magnetisk påvirkning av kroppen skal stimulere den til å helbrede seg selv for kreft
 Metamedisin - en avlegger av Den nye germanske medisin som også involverer andre alternative behandlingsmetoder som Emotional Freedom Techniques
miniatyr|Noni-frukt
 Miracle Mineral Solution (MMS) - natriumkloritt utblandet i vann som skal inntas oralt, kan medføre alvorlig helseskade Advarer mot produktet Miracle Mineral Solutions, MMS  Matportalen
 Misteltein - plante som har vært brukt i folkemedisinen og som blant annet brukes ved det danske senteret Humlegaarden
 Noni-juice - i hovedsak markedsført av det amerikanske MLM-selskapet Morinda som en helbredende kur mot kreft Kreftsyk tilbys «mirakel- juice» Nettavisen
 Natron - injeksjon av natron ble lansert som kreftkur av den italienske eks-legen Tullio Simoncini basert på en hypotese at kreft er en soppinfeksjon i blodet
 Nitter-kuren - et behandlingsregime bestående av ernæringstilskudd, sprøyter med B-vitaminer, anabole steroider og lave doser cellegift, utviklet av den norske onkologen Lorentz NitterUmulig å bevise Nitter-effekten Dagens Medisin
 Ortomolekylær medisin - en form for ernæringsterapi som særlig konsentrerer seg om høydosert inntak av C-vitaminer
 Ozonterapi - en metode hvor ozon gis intravenøst, kan gi alvorlige bivirkningerDisse behandlingene er en bløff  Din Side
 pH-dietten - en diett utviklet av amerikanske Robert O. Young basert på en teori om at kreft skyldes surt kosthold og at et basisk kosthold skal kurere kreft
 Plasmabehandling - ved å påvirke kroppen med plasmafelt skal den bringes i balanse slik at kreften fortrenges Fraråder syke mennesker ordinær kreftbehandling: – Vi kan kurere alle typer kreft  iTromsø
 Rødkløver - urtemedisin lansert som kreftkur av amerikaneren Harry Hoxsey på 1920-tallet
 SeaSilver - et kosttilskudd basert på blant annet aloe veraMisleading Claims for Seasilver™ QuackWatch
 Soneterapi - baserer seg på en hypotese om at kroppens organer gjenspeiles andre steder på kroppen og at man ved å stimulere disse kan påvirke organet man har kreft i
 Spirituell kirurgi - simulerte kirurgiske inngrep som fremstilles som reelle, særlig gjort kjent av brasilianske John of GodHer opererer healer-guruen uten bedøvelse Nordlys
 Zapping - en metode utviklet av Hulda Regehr Clark som går ut på å drepe kreftceller ved å «zappe» dem med et elektrisk apparat

 Komplementær behandling 
En rekke alternative behandlingsmetoder benyttes uten at formålet er å helbrede kreft, men å lindre symptomer, dempe bivirkninger av kreftbehandling eller å helbrede skader fra kreftbehandling.
 Aloe vera - rehabilitering av hud som er brannskadet etter strålebehandling
 Cannabis - demping av bivirkninger fra kjemoterapi
 E-vitamin - demping av hetetokter og reduksjon av hårtap ved kjemoterapiE-vitamin ved kreft  NIFAB
 Ginseng - motvirke utmattelse og konsentrasjonssvikt ved kreftbehandlingGinseng ved kreft  NIFAB
 Homøopati - lindre symptomer og bivirkningerHomøopati ved kreft  NIFAB
 Honning - rehabilitering av hud som er brannskadet etter strålebehandlingHonning ved kreft  NIFAB
 Massasjeterapi - lindre symptomer og bivirkningerComplementary and Alternative Methods and Cancer American Cancer Society
 Tai chi - lindring av symptomer
 Yoga - stressmestring ved kreftbehandling

 Eksperimentell behandling 
I tillegg til de rent alternative behandlingsmetodene tilbys det også behandlingsmetoder som delvis anvender samme metoder som man bruker innen konvensjonell onkologi, men som grunnet manglende dokumentasjon regnes for eksperimentell behandling. Et eksempel på dette er regional cellegift (RCT).Norske eksperter er kritiske til RCT Drammens Tidende

I 2017 hadde Aftenposten en serie artikler om strømmen av norske kreftpasienter til den tyske klinikken Medias Klinikum.Bak forsiden: Slik jobbet vi med saken om den tyske kreftklinikken Aftenposten De fleste av pasientene har vært formidlet via det norske selskapet Oncolomed, og behandlingene er svært kostbare.Medias-klinikken selger kreftbehandling norske leger fraråder. Slik gikk det med 38 norske pasienter. Aftenposten Det ble også påvist at klinikken benyttet suksesshistorier i sin markedsføring med pasienter som var døde av kreft.Medias Klinikum brukte døde kreftpasienter i markedsføring Aftenposten Forbrukerombudet uttalte at Oncolomeds markedsføring var villedende, urimelig, mangelfull og ulovlig.Forbrukerombudet: Oncolomeds markedsføring av kreftbehandling i utlandet er ulovlig Aftenposten Både behandlingsmetoden, markedsføringen og dødeligheten hadde klare likhetstrekk med Carl von Hess Krankenhaus som ble oppsøkt av hundrevis av norske og danske kreftpasienter i perioden rundt årtusenskiftet.Metoderapport ”Håpets hospital”  Stiftelsen for en Kritisk og Undersøkende PresseSjekker omdiskutert kreftlege VG

 Interaksjoner 
De fleste alternative behandlingsmetoder som anvendes i tillegg til konvensonell behandling er harmløse, men noen kan ha negativ innvirkning på denne behandlingen. Dette gjelder særlig visse typer kosttilskudd og urter som kan dempe effekten av cellegift og strålebehandling.

Kreftpasienter som gjennomgår cellegift vil normalt ha nedsatt matlyst og oppleve vekttap, og alternative dietter som innsnevrer og begrenser næringsinntaket kan forverre dette.Mat under kreft­behandling Sykepleien

 Alternative forklaringsmodeller 
Mange alternative behandlingsmetoder forholder seg til aktuell diagnostikk når kreft forsøkes kurert, men noen alternative behandlere har lansert sine egne forklaringsmodeller der kreft oppfattes helt annerledes enn innen konvensjonell onkologi.

 Robert O. Young mener at kreft ikke er en sykdom i kroppsvev, men i kroppsvæske
 Ifølge Tullio Simoncini er kreft en sopp
 Ryke Geerd Hamer hevder kreft ikke er en sykdom, men en helbredelsesreaksjon kroppen igangsetter etter et mentalt sjokk
 Thomas Lodi mener kreft er kroppens reaksjon på andre underliggende helseproblemer
 Promotører av kosttilskudd mener gjerne at kreft er en mangelsykdom, dette gjelder for eksempel for B-17

Det verserer også alternative teorier om hva som forårsaker kreft. Den amerikanske alternativbehandleren Joseph Mercola har f.eks. hevdet at solarium beskytter mot hudkreft snarere enn å øke risikoen.Accused by feds, sun bed-selling doctor settles for up to $5.3 million Chicago Tribune

I alternativbransjen spres det ofte påstander om årsaker til kreft uten at det er vitenskapelig hold i dette. Kreftfare er blant annet blitt påstått ved inntak av aspartam,Søtningsstoff fører ikke til kreft forskning.no genmodifisert maisEr det trygt å spise GM-mat? forskning.no og oppdrettslaks,Tilbakeviser at laks gir kreft NRK uten at dette er vitenskapelig sannsynliggjort.

 Anekdoter om mirakler 

Alternative kreftkurer tiltrekker seg sjelden pasienter dersom det ikke kan vises til historier om helbredelser. I mange tilfeller viser det seg at dette har helt andre forklaringer enn at den alternative behandlingen har hatt effekt:
 Pasienten har aldri hatt kreft, men har blitt diagnostisert kreftsyk av den alternative behandleren som deretter har erklært pasienten frisk igjen.Omstridt homøopat i søkelyset - igjen Bergens Tidende
 Pasienten lyver om sin kreftdiagnose, dette gjelder f.eks. bloggeren Belle Gibson som ble avslørt i 2015 og tiltalt for bedrageri etter å ha hevdet seg helbredet av alternative metoder.Kjent kreft-blogger innrømmer at alt var løgn TV2
 Pasienten hevder seg helbredet, men har fortsatt kreft. Dette skjedde f.eks. med Kim Tinkham som stod frem på TV hos Oprah Winfrey og hevdet at Robert O. Young hadde kurert henne for brystkreft. I virkeligheten hadde kun fortsatt kreft, og hun døde noen måneder senere av spredning. Kim Tinkham, the woman whom Oprah made famous, dead at 53 Digital Journal 
 Pasienten har mottatt konvensjonell kreftbehandling parallelt med den alternative, og gir den alternative behandlingen æren for helbredelsen som den konvensjonelle behandlingen resulterte i.Tilbyr kurs i farlig ”medisin” Fri Tanke
 Kreft kan i enkelte tilfeller gå tilbake av seg selv, og dersom pasienten da har søkt alternativ behandling er det tilforlatelig å konkludere med at behandlingen har hatt effekt Kan kreft gå over av seg selv? forskning.no

 Juridiske forskjeller 

Det er vidt forskjellig lovverk fra land til land når det gjelder alternativ behandling av kreft, og mange kreftpasienter reiser utenlands for å motta behandling som er forbudt i hjemlandet eller som ikke dekkes av det ordinære helsevesen eller helseforsikring.Kira (8) er kreftsyk: Familiens siste håp VG Særlig gjelder dette kreftpasienter fra USA som krysser grensen til Mexico for å motta behandling.Late-stage cancer patients flock to Mexico  NBC News Harry Hoxsey er en av flere kvakksalvere fra USA som har flyttet sin virksomhet til Mexico etter å ha fått myndighetene på nakken i hjemlandet.

 Norsk lovverk 
miniatyr|Steve Jobs døde av kreft i 2011
Ifølge Lov om alternativ behandling har alternative behandlere ikke lov til å behandle alvorlige sykdommer - herunder kreft - uten at dette er godkjent av pasientens lege.Slik er norsk lov: Alternativ behandling forbudt uten aksept fra lege Fri Tanke Undersøkelser har avdekket at dette forbudet i liten grad respekteres.Dette møter dødssyke kreftpasienter på alternativmarkedet VG

Det foreligger beskjedent med rettspraksis på området. I 2015 ble en healer idømt 60 dagers betinget fengsel for å ha behandlet en kreftsyk kvinne.Healer dømt i ankesak for kvakksalveri mot kreftsyk kvinne som døde   Trønder-Avisa

Forbrukerombudet har ved flere anledninger slått ned på ulovlig markedsføring av alternativ behandling mot kreft.Nettbutikk selger varer de hevder kan kurere kreft NRKStoraksjon mot kvakksalveri Fri Tanke

 Etiske aspekter 

Ettersom kreftsykdom i de aller fleste tilfeller vil være alvorlig og mange også opplever at helsevesenet kun kan tilby livsforlengende behandling, er denne pasientgruppen særlig sårbar. Mange nekter å godta å bli oppgitt av legene, og søker derfor etter alternativer, noe det ikke er vanskelig å finne. Ofte arrangeres det innsamlingsaksjoner for å finansiere kostbar alternativ behandling for kreftpasienter.Berit Hætta skal få omfattende kreftbehandling i Tyskland Ringerikes BladStig Edvard (31) har uhelbredelig kreft - nå bidrar Fotball-Norge med kronerulling til unik behandling Aftenposten

Et annet etisk aspekt er at mange av behandlingene tilbys fra klinikker i andre land, hvilket ofte medfører at pasienten blir adskilt fra familie og venner den siste tiden av sitt liv.Kjempet til det siste for å redde Lea NRK Ofte må ambassader hjelpe pasienter med syketransport eller hjemtransport av døde pasienter.Tre døde etter alternativ kreftbehandling, Tønsbergs Blad, 7. desember 2007

Flere kjente personer som har stått frem med sin krefthistorie har opplevd stor pågang fra alternative behandlere som har tilbudt å ta dem i behandling.Kreftsyke Thea (25) tilbudt å bli frisk ved alternativ behandling TV2Ble tilbudt mirakelkurer mens mannen lå for døden VGMarthe Sundby får tilbud fra healere på dødsleiet: – Respektløst Romerikes Blad

 Kjente personer 
En rekke kjente personer har sverget til alternativ kreftbehandling.Bøhn: - Jeg prøver å kjempe ut kreften VGHusker du denne gjengen? Slik gikk det med Steg for steg-skuespillerne TV2 Den mest kjente er kanskje Apple-gründer Steve Jobs som i et år nektet å la seg operere for kreft samtidig som han prøvde å la seg behandle med alternative metoder.Steve Jobs nektet å la seg operere for kreft Dagbladet Da han til slutt innså at dette ikke hadde den ønskede effekt var det for sent å redde livet hans med konvensjonell behandling.

 Referanser 

Kategori:Alternativ behandling
Kategori:Kreft